Държавен вестник, бр. 92, 2015 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  92
МИНИСТЕРСТВО  
НА ЗЕМЕДЕЛИЕТО И ХРАНИТЕ
Правилник за изменение и допълнение на 
Правилника за организацията и дейността на 
Съвета по продуктите за растителна защита 
(ДВ, бр. 13 от 2015 г.)
§ 1. В чл. 2 думата „Съветът“ се заменя с 
„Съветът по продукти за растителна защита“.
§ 2. В чл. 5 се правят следните изменения:
1. В ал. 1 числото „11“ се заменя с „15“.
2. Алинея 2 се изменя така:
„(2) Съставът на СПРЗ включва:
1. един представител на Министерството на 
земеделието и храните с опит в областта на 
растителната защита или растениевъдството;
2. един представител на Института по 
почвознание, агротехнологии и защита на 
растенията „Никола Пушкаров“, София, с 
опит в областта на растителната защита или 
растениевъдството;
3. девет представители на Българската 
агенция по безопасност на храните с опит в 
областта на разрешаването и употребата на 
продукти за растителна защита;
4. един представител на Министерството 
на здравеопазването с опит в областта на 
токсикологията на бозайниците;
5. един представител на Министерството на 
околната среда и водите с опит в областта на 
съдба и поведение в околната среда на продук­
тите за растителна защита или на химични 
вещества и смеси и екотоксикологията;
6. един представител на Института по 
зеленчукови култури „Марица“, Пловдив, с 
опит в областта на растителната защита или 
растениевъдството;
7. един представител на Института по зе­
меделие – Кюстендил, с опит в областта на 
растителната защита или растениевъдството.“
§ 3. В чл. 6 се създава ал. 6:
„(6) По преценка председателят на СПРЗ 
при постъпило предложение от браншови 
организации на земеделски стопани може 
да включи техни представители за участие 
в работата на съвета по отделна точка от 
дневния ред без право на глас при вземането 
на решение.“
§ 4. В приложението към чл. 13 думите 
„Декларирам, че няма да използвам пре­
доставената ми информация за активните 
вещества и продуктите за растителна защита 
в своя полза и в полза на други лица. Уведо­
мен съм, че при неспазване на условията на 
декларацията нося съдебна отговорност по 
чл. 284, ал. 1 и 2 от Наказателния кодекс.“ 
се заменят с „Декларирам, че няма да раз­
пространявам предоставената ми информация 
за продуктите за растителна защита и няма 
да я използвам в своя полза и в полза на 
трети лица. Запознат съм с наказателната 
отговорност, която нося при нарушение на 
разпоредбите по чл. 284, ал. 1 и 2 от Нака­
зателния кодекс.“
Заключителна разпоредба
§ 5. Правилникът влиза в сила от деня 
на обнародването му в „Държавен вестник“.
Министър:  
Десислава Танева
7594
Наредба за изменение и допълнение на Наредба 
№ 10 от 2003 г. за фуражите със специално 
предназначение (обн., ДВ, бр. 20 от 2003 г.; 
изм., бр. 70 от 2008 г., бр. 14 от 2009 г., бр. 82 
от 2010 г. и бр. 97 от 2011 г.)
§ 1. В чл. 2, ал. 1 думите „Наредба № 20 
от 2005 г. за условията за производство, съх­
ранение, отпускане, транспортиране, декон­
таминация, детоксикация и унищожаване 
на медикаментозни фуражи (ДВ, бр. 5 от 
2006 г.)“ се заменят с „Наредба № 1 от 2014 г. 
за изискванията за производството и/или 
търговията с медикаментозни фуражи и/или 
с междинни продукти за производството им 
(ДВ, бр. 26 от 2014 г.)“.
§ 2. Създава се чл. 10:
„Чл. 10. (1) Когато фураж, предназначен 
за специфични хранителни цели, се пуска на 
пазара под формата на болус, като фуражна 
суровина или допълващ фураж, предназна­
чен за индивидуално приемане през устата 
чрез насилствено хранене, върху етикета на 
фуражите, ако е приложимо, се посочват 
максималният период на непрекъснато осво­
бождаване на болуса и дневната скорост на 
освобождаване за всяка добавка, за която е 
установено максимално съдържание в пъл­
ноценните фуражи. 
(2) Оператор във фуражния сектор, който 
пуска болус на пазара, предоставя, при по­
искване, доказателство на Българската аген­
ция по безопасност на храните, че дневните 
стойности на добавките в храносмилателния 
тракт не надвишават, ако е приложимо, 
максималното съдържание на добавката, 
установено за килограм пълноценен фураж 
през целия период на хранене (ефект на 
бавното отделяне). 
(3) Фуражите под формата на болус се 
дават след консултация с ветеринарен лекар 
или специалист по хранене на животните.“
§ 3. Приложението към чл. 5, ал. 1 се 
изменя така: